Taħdita organizzata mill-Akkademja tal-Malti u d‐Dipartiment tal‐Kurrikulu u t‐Tagħlim Elettroniku Iċ-Ċentru Nazzjonali tal-Kurrikulu (NCC), il-Ħamrun, fil-11 ta' Diċembru 2013, fil-5.30pm Isma' t-taħdita hawn taħt. Jekk il-kunjomijiet jitqiesu bħala realizzazzjoni mikrokożmika tal-lingwa, allura jistgħu jiġu studjati morfoloġikament bl-istess mekkaniżmi loġiċi u bl-istess tassonomija sistematika li s-soltu nużaw fl-istudju tal-grammatika. Għalkemm il-kunjomijiet li sa niddiskutu jidhru li huma Taljani (jew Sqallin) fil-forma preżenti tagħhom, jista' jkunu addattamenti ta' kunjomijiet Rumanzi oħra (eż. Spanjoli jew Franċiżi). Fost ħwejjeġ oħra sa jiġu analizzati kunjomijiet bl-artiklu (e.g. ); kunjomijiet bil-prepożizzjonijiet (e.g. ), kunjomijiet b'suffissi diminuttivi (e.g. ), kunjomijiet b'suffissi awmentattivi u spreġjattivi (e.g. ), kunjomijiet f'forom aġġettivali u partiċipjali (e.g. ), kunjomijiet b'suffissi etniċi (e.g. ), kunjomijiet b'suffissi li jindikaw xi mestier (e.g. ), u kunjomijiet bi struttura komposta (e.g. ). Nippruvaw nifhmu l-valur tad-desinenza – fit-tarf ta' ħafna kunjomijiet (e.g. ). Jiġu analizzati wkoll mekkaniżmi oħra bħall-agglutinazzjoni, il-metatesi, l-apokope, u s-sinkope. Jekk jifdal ħin niddiskutu wkoll xi fenomeni fonoloġiċi bħalma huma l-assimilazzjoni, il-ġeminazzjoni, il-betaċiżmu u r-rotaċiżmu. fi ħdan id-Dipartiment tal-Malti tal-Junior College tal-Università. Kien President tal-Għaqda tal-Malti (Università) bejn is-snin 1992-94 u ħa ħsieb jorganizza għadd ta' seminars u korsijiet ta' taħriġ fil-Malti. Huwa l-awtur ta' Ir-Reqqa tal-Kitba (Malta, 2003), u ta' għadd ta' studji marbutin mal-onomastika, il-lingwa u l-letteratura Maltija. Huwa koawtur ta' Il-Qari tal-Letteratura: Bejn Esperjenza u Kritika (Bari, 2012). Huwa membru tal-Akkademja tal-Malti u msieħeb fl-ICOS (International Council of Onomastic Sciences). Mexxiha:
Il-grammatika tal-kunjomijiet Maltin ta' nisel Taljan